
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Σεπτεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3301 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μεταφορά μιας (1) κενής οργανικής θέσης Ει¬ 
δικού Τεχνικού Εργαστηριακού Προσωπικού 
(Ε.Τ.Ε.Π.) του Πανεπιστημίου Δυτικής Μακεδονίας 
στο Τμήμα Μηχανικών Πληροφορικής καιΤηλεπι- 
κοινωνιών της Πολυτεχνικής Σχολής του Πανεπι¬ 
στημίου Δυτικής Μακεδονίας. 

2 Τροποποίηση της ονομασίας του θεσμοθετημέ¬ 
νου Διεπιστημονικού Εργαστηρίου με τίτλο: «Κέ¬ 
ντρο Ερευνών και Μελετών (Κ.Ε.ΜΕ.) για τις Αν¬ 
θρωπιστικές, τις Κοινωνικές και τις Επιστήμες της 
Αγωγής του Πανεπιστημίου Κρήτης» σε «Κέντρο 
Ερευνών και Μελετών του Πανεπιστημίου Κρήτης 
για τις Ανθρωπιστικές, τις Κοινωνικές και τις Επι¬ 
στήμες της Αγωγής (Κ.Ε.ΜΕ.-Π.Κ.)» - «ϋπίνθΓ5ίΐγ 
οί Οθϊθ Ρθ5θ3Γθά ΈθηΐθΓ ίοΓ ΐάθ Ηυιτ)3ηίΐίθ5, ΐάθ 
5οα3ΐ 3ηά ΕάυοΒΐίοη 5αθηεθ5, (10(1)», και έγκρι¬ 
ση τροποποίησης των άρθρων του Κανονισμού 
Οργάνωσης και Λειτουργίας αυτού (υπ' αριθμ. 
9163/22.07.2015 απόφαση - Φ.Ε.Κ. 2040/τ.Β7 
18.09.2015 ίδρυσης). 


ΑΠΟΦΑΣΕΙΣ 

Αριθμ. 6541 _ (1) 

Μεταφορά μιας (1) κενής οργανικής θέσης Ει¬ 
δικού Τεχνικού Εργαστηριακού Προσωπικού 
(Ε.Τ.Ε.Π.) του Πανεπιστημίου Δυτικής Μακεδο¬ 
νίας στο Τμήμα Μηχανικών Πληροφορικής και 
Τηλεπικοινωνιών της Πολυτεχνικής Σχολής του 
Πανεπιστημίου Δυτικής Μακεδονίας. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του π.δ. 92/2003 (Φ.Ε.Κ. 83/2003 τ.Α') 
«Ίδρυση Πανεπιστημίου Δυτικής Μακεδονίας». 

2. Την υπουργική απόφαση υπ' αριθμ. 134881 α/Β 1 / 
23-12-2003 (Φ.Ε.Κ. 1975/2003 τ.Β') «Μεταφορά Τμημά¬ 


των του Αριστοτελείου Πανεπιστημίου Θεσσαλονίκης 
στο Πανεπιστήμιο Δυτικής Μακεδονίας». 

3. Το π.δ. 72/2013 (Φ.Ε.Κ. 119/2013 τ.Α') «Μετονομασία 
Τμήματος, συγχώνευση Τμήματος και ίδρυση -συγκρό¬ 
τηση και ανασυγκρότηση Σχολών στο Πανεπιστήμιο 
Δυτικής Μακεδονίας». 

4. Την Πράξη της Διοικούσας Επιτροπής του Πανεπι¬ 
στημίου Δυτικής Μακεδονίας με αριθμ. 2691/05-03-2015 
(Φ.Ε.Κ. 152/2015 τ.ΥΟΔΔ) για το διορισμό Πρύτανη στο 
Πανεπιστήμιο Δυτικής Μακεδονίας. 

5. Τις διατάξεις της παρ. 5α του άρθρου 14 του 
ν. 2817/2000 (Φ.Ε.Κ. 78/2000 τ.Α') «Εκπαίδευση των 
ατόμων με ειδικές εκπαιδευτικές ανάγκες και άλλες δι¬ 
ατάξεις» σε συνδυασμό με τις διατάξεις της παρ. 22 του 
άρθρου 80 του ν. 4009/2011 (Φ.Ε.Κ. 195/2011 τ.Α') «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανώτατων εκπαιδευτικών ιδρυμάτων». 

6. Την υπ' αριθμ. 5125/01-06-2017 (Φ.Ε.Κ. 2132/2017 
τ.Β') «Τροποποίηση της υπ' αριθμ. 4428/03-04-2014 
διαπιστωτικής πράξης του Προέδρου της Διοικούσας 
Επιτροπής του Πανεπιστημίου Δυτικής Μακεδονίας 
ένταξης μελών Ε.Τ.Ε.Π. και Διαπιστωτική Πρυτανική 
Πράξη ένταξης των μελών Ε.Τ.Ε.Π. σε βαθμίδες του 
π.δ. 117/2002, κατ' εφαρμογή της παρ. 4 του άρθρου 27 
του ν. 4386/2016». 

7. Την απόφαση της Συγκλήτου του Πανεπιστημίου 
Δυτικής Μακεδονίας στη συνεδρίαση με αριθμ. 32/ 
29-03-2017 (Φ.Ε.Κ. 2645/2017 τ.Β') «Κατανομή οργανι¬ 
κών θέσεων Ε.Ε.Π., Ε.ΔΙ.Π. και Ε.Τ.Ε.Π.». 

8. Το γεγονός ότι από την πράξη αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Τη μεταφορά μιας (1) κενής οργανικής θέσης Ειδικού 
Τεχνικού Εργαστηριακού Προσωπικού (Ε.Τ.Ε.Π.) του Πα¬ 
νεπιστημίου Δυτικής Μακεδονίας στοΤμήμα Μηχανικών 
Πληροφορικής και Τηλεπικοινωνιών της Πολυτεχνικής 
Σχολής του Πανεπιστημίου Δυτικής Μακεδονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 30 Αυγούστου 2017 

Ο Πρύτανης 

ΑΝΤΩΝΙΟΣ ΤΟΥΡΛΙΔΑΚΗΣ 

Τεύχος Β'3301/20.09.2017 


Αριθμ. 10.252/26.07.20 17 (2) 

Τροποποίηση της ονομασίας του θεσμοθετη¬ 
μένου Διεπιστημονικού Εργαστηρίου με τίτλο: 
"Κέντρο Ερευνών και Μελετών (Κ.Ε.ΜΕ.) για τις 
Ανθρωπιστικές, τις Κοινωνικές και τις Επιστή¬ 
μες της Αγωγής του Πανεπιστημίου Κρήτης" σε 
"Κέντρο Ερευνών και Μελετών του Πανεπιστη¬ 
μίου Κρήτης για τις Ανθρωπιστικές, τις Κοινωνι¬ 
κές και τις Επιστήμες της Αγωγής (Κ.Ε.ΜΕ.-Π.Κ.)" - 
"ΙΙηίνθΓδίΙγ Οί ΟΓΘΙΘ ΚΘ5Θ3ΙΌΙί ΟθπΙθγ Τογ Ιήθ 
Ηυιπ9ηϊΐϊθ5, Ιήθ 5οεΪ3ΐ 3ηά Εάυοθίίοη 5οϊθηςθ5, 
(ΙΤΟΚΟ)", και έγκριση τροποποίησης των άρθρων 
του Κανονισμού Οργάνωσης και Λειτουργίας 
αυτού (υπ' αριθμ. 9163/22.07.2017 απόφαση - 
Φ.Ε.Κ. 2040/τ.Β'/18.09.2015 ίδρυσης). 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Το π.δ. 296/1973 (ΦΕΚ 239 τ.Α'/1973) περί καθο¬ 
ρισμού του τίτλου και της έδρας του εν Κρήτη ιδρυθέ- 
ντος Πανεπιστημίου, το ν.δ. 114/1974 (ΦΕΚ 310 τ.Α/1974) 
περί τροποποιήσεως και συμπληρώσεως το ν.δ. 87/1973 
(ΦΕΚ 159 τ.Α'/1973) «περί ιδρύσεως Πανεπιστημίων εις 
Θράκην και εις Κρήτην» και επεκτάσεως διατάξεων τινών 
αυτού ειςάπανταταΑΕΙ...,τον.259/1976(ΦΕΚ25τ.Α'/1976) 
περί τροποποιήσεως και συμπληρώσεωςτων περί Πανε¬ 
πιστημίων Θράκης και Κρήτης κειμένων διατάξεων, τις 
διατάξεις του π.δ. 103/1983, (Φ.Ε.Κ. 48/15.04.1983, τ.Α') - 
Αυτοδύναμη λειτουργία του Πανεπιστημίου Κρήτης..., 
καθώς και της λοιπής νομοθεσίας περί ίδρυσης του Πα¬ 
νεπιστημίου Κρήτης.Την υπ' αριθμ. Φ.120.61/10/11490/ 
Β2/28-1 -2013 διαπιστωτική Υπουργική Πράξη για τη συ¬ 
γκρότηση του Συμβουλίου του Πανεπιστημίου Κρήτης 
(ΦΕΚ 37/τ.ΥΟΔΔ/ΟΙ .02.2013), όπως ισχύει. 

2. Το υπ' αριθμ. π.δ. 96/2013 (ΦΕΚ 133/τ.Α'/05.06.2013) 
για την «Κατάργηση - συγχώνευση τμημάτων -Μετονο- 
μασία Σχολής στο Πανεπιστήμιο Κρήτης», όπως τρο¬ 
ποποιήθηκε και ισχύει με το υπ' αριθμ. π.δ. 128/2013 
(ΦΕΚ 195/τ.Α'/17.09.2013) και τις εκδοθείσες μετ' αυτού 
Διαπιστωτικές Πράξεις του Πρύτανη του Πανεπιστημίου 
Κρήτης υπ' αριθμ. 10.953/31.07.2013,10.954/31.07.2013 
και 10.955/31.07.2013 (ΦΕΚ 1959/τ.Β'/12.08.2013). Το 
ν. 4452/2017 (Φ.Ε.Κ. 17/τ.Α/15.02.2017) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», 
παρ. 4, άρθρο 27 «Ίδρυση Πολυτεχνικής Σχολής στο 
Πανεπιστήμιο Ιωαννίνων - Μετονομασία Σχολής στο 
Πανεπιστήμιο Κρήτης». 

3. Τις διατάξεις της παραγράφου 2γ του άρθρου 5 του 
ν. 4009/2011 Φ.Ε.Κ. 195/06.09.2011 τ.Α' «Δομή, λειτουρ¬ 
γία, διασφάλιση της ποιότητας των σπουδών και διε¬ 
θνοποίηση των ανώτατων εκπαιδευτικών ιδρυμάτων», 
η οποία ορίζει ότι: «2. Με τον Οργανισμό καθορίζονται 
τα θέματα της οργανωτικής δομής και λειτουργίας κάθε 
ιδρύματος και ιδίως τα ακόλουθα: α)..., β)..., γ) τα αρμό¬ 
δια όργανα και η διαδικασία ίδρυσης, μετονομασίας, 
συγχώνευσης ή κατάργησης εργαστηρίων, κλινικών και 
μουσείων στις σχολές και καθορισμού των εσωτερικών 
τους κανονισμών, οι όροι και οι διαδικασίες εκλογής 


των διευθυντών τους και τα λοιπά θέματα οργάνωσης 
και λειτουργίας τους, δ)..., έως λε)...», και τις διατάξεις 
της παραγράφου 3 του άρθρου 7 του ν. 4009/2011 
Φ.Ε.Κ. 195/06.09.2011 τ.Α', σύμφωνα με την οποία «Τα 
εργαστήρια, οι κλινικές και τα μουσεία υπάγονται στις 
σχολές, όπως ορίζεται στον Οργανισμό του ιδρύματος». 

4. Τις διατάξεις του εδαφίου θ) της παραγράφου 1 του 
άρθρου 6 του ν. 4009/2011 Φ.Ε.Κ. 195/06.09.2011 τ.Α', η 
οποία ορίζει ότι: «1. Με απόφαση του οικείου Συμβουλί¬ 
ου, που εκδίδεται ύστερα από εισήγηση του Πρύτανη και 
σύμφωνη γνώμη της Συγκλήτου και δημοσιεύεται στην 
Εφημερίδα της Κυβερνήσεως, εγκρίνεται ο Εσωτερικός 
Κανονισμός κάθε ιδρύματος, με τον οποίο καθορίζονται 
θέματα εσωτερικής λειτουργίας του ιδρύματος και, ιδίως, 
τα ακόλουθα: α)...., έως ιδ...) / θ) οι κανόνες λειτουργίας 
της βιβλιοθήκης, των κλινικών, εργαστηρίων και μου¬ 
σείων του ιδρύματος». 

5. Τις διατάξεις της περίπτωσης α της παραγράφου 5 
του άρθρου 80 και τις διατάξεις της περίπτωσης α της πα¬ 
ραγράφου 22 του άρθρου 80 του ν. 4009/2011 (Φ.Ε.Κ. Α' 
195/06.09.2011), όπως αυτό τροποποιήθηκε και ισχύει, 
οι οποίες ορίζουν ότι: «5. α) Μέχρι την έκδοση του Ορ¬ 
γανισμού κάθε ιδρύματος ή την έκδοση του πρότυπου 
Οργανισμού των Α.Ε.Ι. εξακολουθούν να εφαρμόζονται 
για το ίδρυμα αυτό οι ισχύουσες κατά τη δημοσίευση 
του παρόντος νόμου διατάξεις που αφορούν.... τα ερ¬ 
γαστήρια, τις κλινικές και τα μουσεία και την υγειονομι¬ 
κή περίθαλψη των φοιτητών....», «22.α) Αν δεν ορίζεται 
διαφορετικά στον παρόντα νόμο, οι κατά το επόμενο 
άρθρο καταργούμενες διατάξεις που ρυθμίζουν θέματα 
που προβλέπεται να ρυθμιστούν με τον Οργανισμό κάθε 
ιδρύματος, εξακολουθούν να εφαρμόζονται για κάθε 
ίδρυμα μέχρι τη δημοσίευση του Οργανισμού του.». 

6. Το γεγονός ότι δεν έχει εκδοθεί ο Οργανισμός του 
Πανεπιστημίου Κρήτης, κατ' εφαρμογή των διατάξεων 
του άρθρου 5 του ν. 4009/2011 (Φ.Ε.Κ. 195 τ.Α'), όπως 
τροποποιήθηκε και ισχύει. 

7. Τις διατάξεις του άρθρου 96 του ν. 4310/2014 
(Φ.Ε.Κ. 258/τ.Α'/8.12.2014), όπως αυτό προστέθηκε στο 
άρθρο 80 του ν. 4009/2011 (Φ.Ε.Κ. Α' 195/06.09.2011) 
με την παράγραφο «25», όπως αυτό αντικαταστάθη- 
κε στη συνέχεια από το άρθρο 60 του ν. 4386/2016 
(ΦΕΚ 83/11-05-2016 τ.Α') με το οποίο ορίζεται ότι: 
«1. Μέχρι την έκδοση των Οργανισμών των Ιδρυμάτων, 
τα Ανώτατα Εκπαιδευτικά Ιδρύματα δύνανται να ιδρύουν 
Εργαστήρια με πράξη του Πρύτανη ή του Προέδρου, 
κατά περίπτωση, μετά από απόφαση της Συγκλήτου ή 
της Συνέλευσης εκάστου Ιδρύματος, η οποία δημοσιεύ¬ 
εται στην Εφημερίδα της Κυβερνήσεως, με την προϋπό¬ 
θεση ότι θα λειτουργούν αποκλειστικά με ίδιους πόρους 
και δεν θα βαρύνουν τον προϋπολογισμό του Ιδρύ ματος, 
2. Με την ίδια διαδικασία είναι δυνατή η μετονομασία, 
κατάργηση, συγχώνευση και τροποποίηση των εσωτε¬ 
ρικών κανονισμών των κατά τα ως άνω, εργαστηρίων, 
κλινικών, μουσείων και λοιπών μονάδων...». 

8. Τις διατάξεις του άρθρου 7 της παραγράφου 5 του 
ν. 1268/1982 «Για τη δομή και λειτουργία των Ανώτατων 
Εκπαιδευτικών Ιδρυμάτων» (Α' 87), όπως η παράγρα¬ 
φος αυτή τροποποιήθηκε με το άρθρο 48 παρ. 2 του 

ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173) και συμπληρώθηκε 
με το άρθρο 14 παρ. 40 του ν. 2817/2000 (Α'78) «Εκ¬ 
παίδευση ατόμων με ειδικές εκπαιδευτικές ανάγκες και 
άλλες διατάξεις» και αντικαταστάθηκε με την περιπτ. γ. 
της παραγράφου 22 του άρθρου 13 του ν. 3149/2003 
(ΦΕΚ 141/τ.Α'/10.06.2003) «Εθνική Βιβλιοθήκη της Ελ¬ 
λάδας, Δημόσιες Βιβλιοθήκες και άλλες διατάξεις», και 
τις διατάξεις της παρ. 1 του άρθρου 50 του ν. 1268/1982. 

9. Τις διατάξεις του άρθρου 4, παρ. 1, περίπτωση γ' 
και δ' του ν. 2083/1992 (ΦΕΚ 159/τ.Α/21.09.1992) «Εκ¬ 
συγχρονισμός της Ανώτατης Εκπαίδευσης» και του άρ¬ 
θρου 28 παρ. 22 του ιδίου νόμου όπως έχει τροποποι¬ 
ηθεί και ισχύει με την παράγραφο 5 του άρθρου 12 του 
ν. 3685/2008 (ΦΕΚ 148/τ.Α/16.07.2008) «θεσμικό πλαί¬ 
σιο για τις μεταπτυχιακές σπουδές», όπως ισχύει κάθε 
φορά σε συνδυασμό με τις διατάξεις της παραγράφου 5α 
και 22α του άρθρου 80 του ν. 4009/2011 (Φ.Ε.Κ. Α' 195/ 
06.09.2011). 

10. Το άρθρο 90 «Έλεγχος των δαπανών που προκα- 
λούν οι κανονιστικές πράξεις» του Κώδικα Νομοθεσίας 
για την Κυβέρνηση και τα κυβερνητικά όργανα, ο οποίος 
κυρώθηκε με το άρθρο πρώτο του π.δ. 63/2005 (ΦΕΚ 98/ 
τ.Α'/22.4.2005). 

11. Την αριθμ. 119647/Ζ1 /20-7-2016 εγκύκλιο «Διαδι¬ 
κασία ίδρυσης, μετονομασίας κ.λπ. Εργαστηρίων, Κλινι¬ 
κών, Μουσείων και λοιπών μονάδων και μετονομασίας 
κ.λπ. των εσωτερικών κανονισμών αυτών» του Υπουρ¬ 
γείου Παιδείας, Έρευνας και Θρησκευμάτων. 

12. Την υπ' αριθμ. 265η/19.03.2009 απόφαση της Συ¬ 
γκλήτου του Πανεπιστημίου Κρήτης και τις υπ' αριθμ. 
278η/03.06.2010,286η/17.03.2011 και 332η/19.02.2015 
αποφάσεις της Συγκλήτου Ειδικής Σύνθεσης, με θέματα 
σχετικά με την ίδρυση, συγκρότηση και λειτουργία του 
Κ.Ε.ΜΕ. 

13. Την υπ' αριθμ. 9163/22.07.2015 απόφαση (Φ.Ε.Κ. 
2040/τ.Β'/18.09.2015) περί ίδρυσης του Διεπιστημονικού 
Εργαστηρίου με τίτλο: «Κέντρο Ερευνών και Μελετών 
(Κ.Ε.ΜΕ.) για τις Ανθρωπιστικές, τις Κοινωνικές και τις 
Επιστήμες της Αγωγής του Πανεπιστημίου Κρήτης» και 
έγκρισης του Κανονισμού Οργάνωσης και Λειτουργίας 
του. 

14. Την υπ' αριθμ. 8.329/27.06.2016 απόφαση της Συ¬ 
γκλήτου ΕιδικήςΣύνθεσης (συνεδρίαση 352η/26.05.2016) 
(Φ.Ε.Κ. 483/τ.ΥΟΔΔ/13.09.2016) [ΑΔΑ:6ΞΨΩ469Β7Γ-ΜΘ4] 
για τον ορισμό Διευθυντή και Αναπληρωτή Διευθυντή 
και συγκρότηση του Διοικητικού Συμβουλίου του Διε¬ 
πιστημονικού Εργαστηρίου του Πανεπιστημίου Κρήτης 
με τίτλο: «Κέντρο Ερευνών και Μελετών (Κ.Ε.ΜΕ.) για τις 
Ανθρωπιστικές, τις Κοινωνικές και τις Επιστήμες της Αγω¬ 
γής του Πανεπιστημίου Κρήτης". 

15. Την απόφαση του Δ.Σ.του Κ.Ε.ΜΕ. του Πανεπιστημί¬ 
ου Κρήτης κατά την 4η συνεδρίαση του στις 15.03.2017, 
καθώς και την απόφαση του Δ.Σ. του Κ.Ε.ΜΕ. κατά την 
6η συνεδρίαση του στις 08.06.2017 για την τροποποί¬ 
ηση της ονομασίας του Διεπιστημονικού Εργαστηρίου 
Κ.Ε.ΜΕ., ως άνω, και την τροποποίηση των άρθρων της 
υπ' αριθμ. 9163/22.07.2015 απόφασης (Φ.Ε.Κ. 2040/ 
τ.Β'/Ί 8.09.2015). 


16. Τη σύμφωνη γνώμη της Σχολής Κοινωνικών Επιστη¬ 
μών, της Σχολής Επιστημών Αγωγής και της Φιλοσοφικής 
Σχολής του Πανεπιστημίου Κρήτης. 

17. Την απόφαση της Συγκλήτου Ειδικής Σύνθεσης 
(372ης/22.06.2017 συνεδρίαση) του Πανεπιστημίου 
Κρήτης για το παρόν θέμα. 

18. Την υπ' αριθμ. 06/10.02.2016 απόφαση του Συμ¬ 
βουλίου του Πανεπιστημίου Κρήτης (Συνεδρίαση 20η/ 
10.02.2016) για το διορισμό του εκλεγμένου κατά τη δι¬ 
αδικασία της 16ης.12.2015 Οδυσσέα-Ιωάννη Ζώρα του 
Λύσανδρου, Καθηγητή του Τμήματος Ιατρικής της Σχο¬ 
λής Επιστημών Υγείας, ως Πρύτανη του Πανεπιστημίου 
Κρήτης (ΦΕΚ 82/τεύχος ΥΟΔΔ/18.02.2016), με πλήρη 
θητεία από την έκδοση της Διαπιστωτικής Πράξης του 
Υπουργού Παιδείας, Έρευνας και Θρησκευμάτων, και την 
υπ' αριθμ. πρωτοκόλλου ΥΠΠΕΘ 31460/Ζ1 /23.02.2016 
Διαπιστωτική Πράξη με [ΑΔΑ:ΨΡΙ24653ΠΣ-Υ1 Κ] και Γενι¬ 
κό Πρωτόκολλο Πανεπιστημίου Κρήτης 1960/23.02.2016, 
της Αναπληρώτριας Υπουργού Παιδείας, Έρευνας και 
θρησκευμάτων, Αθ. Αναγνωστοπούλου, περί διορισμού 
του Καθηγητή τουΤμήματος Ιατρικής της Σχολής Επιστη¬ 
μών Υγείας Οδυσσέα-Ιωάννη Ζώρα του Λύσανδρου, ΩΣ 
ΠΡΥΤΑΝΗ του Πανεπιστημίου Κρήτης. 

19. Την υπ' αριθμ. 15/02.03.2016 απόφαση του Συμ¬ 
βουλίου του Ιδρύματος [Φ.Ε.Κ. 617/τ.Β/08.03.2016, όπως 
ισχύει με το Φ.Ε.Κ. 774/τ.Β'/22.03.20216 όπως ισχύει, με 
το Φ.Ε.Κ. 807/τ.Β'/28.03.2016] περί έγκρισης απόφασης 
Πρύτανη για τον ορισμό Αναπληρωτών Πρύτανη στο 
Πανεπιστήμιο Κρήτης, μεταβίβαση αρμοδιοτήτων σε αυ¬ 
τούς και καθορισμός της σειράς αναπλήρωσηςτου Πρύ¬ 
τανη, καθώς και την υπ' αριθμ. 07/06.03.2017 απόφαση 
του Συμβουλίου του Ιδρύματος, που ακολούθησε για τον 
ορισμό του Καθηγητή Παναγιώτη Τσακαλίδη ως Αναπλη¬ 
ρωτή Πρύτανη Οικονομικού Προγραμματισμού, Υπο¬ 
δομών και Ανάπτυξης του Πανεπιστημίου Κρήτης, κ.ά., 
η οποία δημοσιεύθηκε στο Φ.Ε.Κ. 979/τ.Β'/23.03.2017. 

20. Τις διατάξεις του άρθρου 4 του ν. 3861/2010 
(Φ.Ε.Κ. 112 τ.Α/2010) ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις, 
όπως τροποποιήθηκε, συμπληρώθηκε και ισχύει με το 
ν. 4210/2013 (ΦΕΚ 254Λ.Α721.11.2013), το ν. 4305/2014 
(ΦΕΚ 237/τ.Α731.10.2014) και το π.δ. 28/2015 (ΦΕΚ 34/ 
τ.Α 723.03.2015), καθώς και την κατ' εξουσιοδότηση αυ¬ 
τού εκδοθείσα υπ' αριθμ. ΥΠΟΙΚ Δ6 1127865/ΕΞ2010/ 
30- 09-2010 απόφαση. 

21. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του κρατικού προϋπολογισμού ή του τακτικού 
προϋπολογισμού του Ιδρύματος, αποφασίζουμε: 

Εγκρίνουμε την τροποποίηση της υπ' αριθμ. 9163/ 
22.07.2015 απόφασης (Φ.Ε.Κ. 2040/τ.Β'/18.09.2015) περί 
ίδρυσης του Διεπιστημονικού Εργαστηρίου με τίτλο: «Κέ¬ 
ντρο Ερευνών και Μελετών (Κ.Ε.ΜΕ.) για τις Ανθρωπι¬ 
στικές, τις Κοινωνικές και τις Επιστήμες της Αγωγής του 
Πανεπιστημίου Κρήτης» και έγκρισης του Κανονισμού 
Οργάνωσης και Λειτουργίας του, κατόπιν των αποφά¬ 
σεων του Διοικητικού Συμβουλίου (Δ.Σ.) του Κ.Ε.ΜΕ. του 

Πανεπιστημίου Κρήτης κατά την 4η/15.03.2017 και την 
6η/08.06.2017 Συνεδρίαση του, ως ακολούθως: 

Α. Ως προς τον τίτλο του Εργαστηρίου στην Ελληνική 
και Αγγλική γλώσσα, ως εξής: 

Από «Κέντρο Ερευνών και Μελετών (Κ.Ε.ΜΕ.) για τις Αν¬ 
θρωπιστικές, τις Κοινωνικές και τις Επιστήμες της Αγωγής 
του Πανεπιστημίου Κρήτης» σε "Κέντρο Ερευνών και Μελε¬ 
τών του Πανεπιστημίου Κρήτης για τις Ανθρωπιστικές, τις 
Κοινωνικές και τις Επιστήμες της Αγωγής (Κ.Ε.ΜΕ.-Π.Κ.)" - 
"υπίνθΓ5ίΐγ οΓ Οθΐθ Ρθ5θ3ΓεΓΐ 6θΠΐθΓ ΓθΓ ΐΓΐθ ΗϋΙΤΙ3ηίΐίθ5, 
ϊΓιθ 5οςΪ3ΐ 3πά ΕάυςΒΐίοπ 5ςίθπςθ5, (ΙΚΡ!(Ι)". 

Β. Ως προς τα άρθρα του Κανονισμού Οργάνωσης και 
Λειτουργίας του εν θέματι Εργαστηρίου, όπως τούτος 
κατατέθηκε στη Σύγκλητο Ειδικής Σύνθεσης κατά την 
372η/22.06.2017 Συνεδρίαση της, κατόπιν των ως άνω 
περιγραφόμενων αποφάσεων του Δ.Σ. του Κ.Ε.ΜΕ., απο- 
τελούμενος από δεκατέσσερα (14) άρθρα, ως εξής: 

«ΚΑΝΟΝΙΣΜΟΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ ΤΟΥ 
ΔΙΕΠΙΣΤΗΜΟΝΙΚΟΥ ΕΡΓΑΣΤΗΡΙΟΥ ΚΕΝΤΡΟ ΕΡΕΥΝΩΝ 
ΚΑΙ ΜΕΛΕΤΩΝ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ ΓΙΑ ΤΙΣ 
ΑΝΘΡΩΠΙΣΤΙΚΕΣ, ΤΙΣ ΚΟΙΝΩΝΙΚΕΣ ΚΑΙ ΤΙΣ ΕΠΙΣΤΗΜΕΣ 
ΤΗΣ ΑΓΩΓΗΣ 

(ΚΕΜΕ-ΠΚ) 

Άρθρο 1 

Ίδρυση και Αποστολή 

1. Ιδρύεται Διεπιστημονικό Εργαστήριο με τίτλο «Κέ¬ 
ντρο Ερευνών και Μελετών του Πανεπιστήμιου Κρήτης 
για τις Ανθρωπιστικές, τις Κοινωνικές και τις Επιστήμες 
της Αγωγής (ΚΕΜΕ-ΠΚ)» ("υηίνθΓδίΐγ οΓΟγθϊθ Ρθ5θ3ΓεΓι 
Οθπϊθγ Γογ ΐήθ Ηυιτΐ3ηίΐίθ5, ΐήθ δοςώΙ 3πά Εάυς3ΐίοπ 
5ςίθπςθ5, Ι^ΚΟ") και αποτελεί αυτόνομη, ενιαία, διεπι¬ 
στημονική ερευνητική μονάδα, εποπτευόμενη απάτην 
Σύγκλητο, με έδρα το Ρέθυμνο. 

2. Αποστολή του Διεπιστημονικού Εργαστηρίου «Κέ¬ 
ντρο Ερευνών και Μελετών του Πανεπιστημίου Κρήτης 
για τις Ανθρωπιστικές, τις Κοινωνικές και τις Επιστήμες 
της Αγωγής» (ΚΕΜΕ-ΠΚ) είναι να προάγει την έρευνα στις 
Ανθρωπιστικές, τις Κοινωνικές και τις Επιστήμες της Αγω¬ 
γής και να εκπονεί μελέτες για λογαριασμό τρίτων. 

3. Προς επίτευξη της αποστολής του, το Εργαστήριο 
ΚΕΜΕ-ΠΚ σχεδιάζει και υλοποιεί ερευνητικά προγράμ¬ 
ματα σηςπαραπάνω επιστήμες, οργανώνει ακαδημαϊκά 
συνέδρια, στηρίζει μεταπτυχιακά προγράμματα και με¬ 
ταπτυχιακούς φοιτητές, καθώς και νέους επιστήμονες, 
συνεργάζεται με ομοειδή ιδρύματα στην Ελλάδα και στο 
εξωτερικό, την Τοπική Αυτοδιοίκηση, οργανισμούς και 
κοινωνικούς φορείς, εκπονεί μελέτες, παράγει εκπαιδευ¬ 
τικό υλικό, παρέχει υπηρεσίες προς τρίτους και, εν γένει, 
προβαίνει σε δραστηριότητες οι οποίες συνάδουν μετην 
αποστολή του. Τα μέσα για την προαγωγή των διεθνών 
συνεργασιών, της διεπιστημονικής έρευνας και της σύν¬ 
δεσης των ερευνητικών δραστηριοτήτων του ΚΕΜΕ-ΠΚ 
με την κοινωνία ανήκουν σε δύο κατηγορίες. Η πρώτη 
κατηγορία περιλαμβάνει τη σύναψη συμφωνιών με Α.Ε.Ι, 
ερευνητικούς, οικονομικούς, κοινωνικούς και πολιτισμι¬ 
κούς φορείς του εσωτερικού και ιδίως του εξωτερικού 
για την ανάπτυξη κοινών δράσεων, που αφορούν σε ορ¬ 
γανωμένες διαδικασίες μεταφοράς γνώσης, τη διεπιστη¬ 


μονική έρευνα και αξιοποίηση των νέων τεχνολογιών, 
την προώθηση της κινητικότητας των ερευνητών, την 
ενίσχυση νέων ερευνητών, εκπαιδευτικές δραστηριότη¬ 
τες, εφαρμογές για την προαγωγή της υπεύθυνης έρευ¬ 
νας και της καινοτομίας, την αξιοποίηση και διάδοση των 
ερευνητικών αποτελεσμάτων, την ανάπτυξη ή χρήση 
ερευνητικών και εκπαιδευτικών υποδομών, την εξασφά¬ 
λιση χρηματοδότησης και συμμετοχή σε ερευνητικές 
κοινοπραξίες. Η δεύτερη κατηγορία αφορά στην υπο¬ 
δοχή επισκεπτών ερευνητών. Οι επισκέπτες ερευνητές 
τοποθετούνται τιμητικά σε βαθμίδες αντίστοιχες με τα 
προσόντα και την ερευνητική εμπειρία τους, συμμετέ¬ 
χουν σης εκδηλώσεις του ΚΕΜΕ-ΠΚ και δικαιούνται να 
κάνουν χρήση των εγκαταστάσεων και των υποδομών 
του Πανεπιστημίου. 

4. Η Οργάνωση και Λειτουργία του Εργαστηρίου ΚΕ- 
ΜΕ-ΠΚ διέπονται από τον παρόντα Κανονισμό, ο οποίος 
εγκρίθηκε με απόφαση της 332ης/19.02.2015 συνεδρί¬ 
ασης της Συγκλήτου Ειδικής Σύνθεσης και συμπληρώ¬ 
νεται στα σημεία που δεν ρυθμίζονται από αυτόν από 
τις αποφάσεις που ελήφθησαν κατά τις 265/19-03-2009, 
278/03-06-2010, 283/16-12-2010 και 286/17-03-2011 
συνεδριάσεις της Συγκλήτου και της Συγκλήτου Ειδικής 
Σύνθεσης του Πανεπιστημίου Κρήτης, και τροποποιήθη¬ 
κε με απόφαση της 372ης/22.06.2017 συνεδρίασης της 
Συγκλήτου ΕιδικήςΣύνθεσης,ωςπροςτηνονομασία και 
τα άρθρα του Κανονισμού. 

5. Η ονομασία του Εργαστηρίου ΚΕΜΕ-ΠΚ μπορεί να 
τροποποιηθεί μετά από πλήρως τεκμηριωμένη/από- 
φαση του Δ.Σ. του και σχετική έγκριση της Συγκλήτου 
Ειδικής Σύνθεσης. 

Άρθρο2 

Δομή και Οργάνωση του Εργαστηρίου ΚΕΜΕ-ΠΚ 

Το Εργαστήριο ΚΕΜΕ-ΠΚ διοικείται από Διοικητικό 
Συμβούλιο (Δ.Σ.), το οποίο αναφέρεται στην Σύγκλητο. 
Στο Εργαστήριο ΚΕΜΕ-ΠΚ εντάσσονται: Ερευνητικά Ερ¬ 
γαστήρια, Ερευνητικά Προγράμματα ερευνητικών ομά¬ 
δων ή μεμονωμένων ερευνητών, καθώς και Προγράμμα¬ 
τα Μεταπτυχιακών Σπουδών (αυτοχρηματοδοτούμενα 
ή με αντικείμενο την έρευνα), τα οποία συνδέονται με 
ένα ή περισσότερα Εργαστήρια, καθώς και με Τμήματα 
ή Σχολές του Πανεπιστημίου Κρήτης στο Ρέθυμνο. 

Στο Εργαστήριο ΚΕΜΕ-ΠΚ λειτουργεί, υπό την επο- 
πτεία του/της Διευθυντή/Διευθύντριας, συμβουλευτική, 
υποστηρικτική, διαχειριστική μονάδα, η οποία στελε¬ 
χώνεται με δύο εξειδικευμένα άτομα τουλάχιστον απο¬ 
φοίτους Πανεπιστημίου. Αποστολή της μονάδας είναι η 
συλλογή πληροφοριών που αφορούν σε προκηρύξεις 
ερευνητικών προγραμμάτων, η συνεχής ενημέρωση των 
ερευνητών, η σύνταξη Τεχνικών Δελτίων, η προώθηση 
τους στους φορείς χρηματοδότησης και η παρακολού¬ 
θησή τους, η διοικητική, οργανωτική, διαχειριστική και 
τεχνική υποστήριξη των τρεχόντων ερευνητικών προ¬ 
γραμμάτων και κάθε άλλη συμβουλευτική, υποστηρικτι¬ 
κή και διαχειριστική εργασία που της ανατίθεται από τον/ 
τη Διευθυντή/Διευθύντρια ή το Δ.Σ. του Εργαστηρίου 
ΚΕΜΕ-ΠΚ. Η μονάδα εκτελεί επίσης καθήκοντα Γραμμα¬ 
τείας του ΚΕΜΕ-ΠΚ. 

Άρθρο 3 

Διοίκηση του Εργαστηρίου ΚΕΜΕ-ΠΚ 

Ί.ΤοΔ.Σ. του Εργαστηρίου ΚΕΜΕ-ΠΚ είναι πενταμελές 
και τα μέλη του έχουν ειδίκευση στις Ανθρωπιστικές, ή 
Κοινωνικές ή/και Επιστήμες της Αγωγής. Το Δ.Σ. απαρ¬ 
τίζεται από α) τον/τη Διευθυντή/Διευθύντρια του ΚΕΜΕ- 
ΠΚ και τον/την Αναπληρωτή/Αναπληρώτρια Διευθυντή/ 
Διευθύντρια, που είναι Καθηγητές (πρώτης βαθμίδας) ή 
Αναπληρωτές Καθηγητές και ενεργοί ερευνητές και β) 
από έναν εκπρόσωπο των τριών Σχολών του Πανεπι¬ 
στημίου Κρήτης στο Ρέθυμνο, οι οποίοι εκλέγονται από 
καθηγητές όλων των βαθμιδών και Λέκτορες της Σχολής 
τους σύμφωνα με τη διαδικασία που ισχύει για την εκλο¬ 
γή εκπροσώπων των Σχολών στον Ειδικό Λογαριασμό 
του Παν/μίου Κρήτης. 

2. Η θητεία του Δ.Σ. είναι πενταετής. 

Άρθρο 4 

Διευθυντής/Διευθύντρια και Αναπληρωτής/ 

Αναπληρώτρια Διευθυντής/Διευθύντρια 

1. Ο/Η Διευθυντής/Διευθύντρια και ο/η Αναπληρω- 
τής/Αναπληρώτρια Διευθυντής/Διευθύντρια του Εργα¬ 
στηρίου ΚΕΜΕ-ΠΚ ορίζονται από την Σύγκλητο Ειδικής 
Σύνθεσης για πενταετή θητεία, μετά από εισήγηση πε¬ 
νταμελούς Επιτροπής Επιστημόνων, υψηλού κύρους, 
η οποία ορίζεται από την Σύγκλητο Ειδικής Σύνθεσης, 
για αξιολόγηση των υποψηφίων, μετά από πρόσκληση 
εκδήλωσης ενδιαφέροντος για την υποβολή υποψηφι¬ 
οτήτων. Η πενταμελής Επιτροπή συγκροτείται από δύο 
(2) Καθηγητές Α' βαθμίδας του Πανεπιστημίου Κρήτης 
και τρεις (3) Καθηγητές Πανεπιστημίων του εξωτερικού 
οι οποίοι είναι ερευνητές αναγνωρισμένου κύρους. Ο/Η 
Διευθυντής/Διευθύντρια και ο/η Αναπληρωτής Διευθυ- 
ντής/Διευθύντρια του Εργαστηρίου ΚΕΜΕ-ΠΚ είναι Κα¬ 
θηγητές πρώτης βαθμίδας ή Αναπληρωτές Καθηγητές 
και συγχρόνως ενεργοί ερευνητές αναγνωρισμένου 
κύρους στις Ανθρωπιστικές, Κοινωνικές και Επιστήμες 
της Αγωγής. 

2. Ο/Η Διευθυντής/Διευθύντρια του Εργαστηρίου ΚΕ¬ 
ΜΕ-ΠΚ έχει τις εξής αρμοδιότητες: α) Είναι συγχρόνως 
πρόεδρος του Δ.Σ., το οποίο συγκαλεί σε τουλάχιστον 
τέσσερις (4) τακτικές συνεδρίες κάθε ακαδημαϊκό έτος, 
β) Διευθύνει το Εργαστήριο ΚΕΜΕ-ΠΚ και συντονίζει το 
σύνολο των εργασιών του, και γ) Εκπροσωπεί το ΚΕΜΕ- 
ΠΚ και καταθέτει έκθεση πεπραγμένων στο τέλος κάθε 
εαρινού εξαμήνου στην Σύγκλητο. Ο/Η Διευθυντής/Δι- 
ευθύντριατου Εργαστηρίου ΚΕΜΕ-ΠΚ μπορεί να απαλ¬ 
λαγεί μερικώς από τα διδακτικά του/της καθήκοντα με 
απόφαση της Συγκλήτου Ειδικής Σύνθεσης. 

3. Ο/Η Αναπληρωτής/Αναπληρώτρια Διευθυντής/Δι- 
ευθύντρια αναπληρώνει τον/τη Διευθυντή/Διευθύντρια 
όταν κωλύεται ή λείπει και εκτελεί τα καθήκοντα που 
του/της ανατίθενται από το Δ.Σ., μετά από πρόταση του/ 
της Διευθυντή/Διευθύντριας. 

Άρθρο 5 

Συντονισμός Εργαστηρίων και Προγραμμάτων 

1. Έκαστο Εργαστήριο που ανήκει στο Διεπιστημονικό 
Εργαστήριο ΚΕΜΕ-ΠΚ διευθύνεται από τον/την εκλεγ¬ 


μένο/η Διευθυντή/Διευθύντριά του (εφόσον πρόκειται 
για θεσμοθετημένο εργαστήριο) ή σε περίπτωση που 
αυτό δεν είναι θεσμοθετημένο από τον/τη Διευθυντή/ 
Διευθύντρια που ορίζεται από τη Γ.Σ. του Τμήματος ή 
το Δ.Σ. της Σχολής ή από το Δ.Σ. του Διεπιστημονικού 
Εργαστηρίου ΚΕΜΕ-ΠΚ, ανάλογα με τη διαδικασία που 
ακολουθήθηκε για την ίδρυση του. 

2.Τα προγράμματα (ερευνητικά και μεταπτυχιακά) συ¬ 
ντονίζονται από τον εκάστοτε επιστημονικά υπεύθυνο. 

Άρθρο 6 

Μητρώο Ενεργών Ερευνητών Εργαστηρίου 
ΚΕΜΕ-ΠΚ 

1. Με ευθύνη του Δ.Σ. του Εργαστηρίου ΚΕΜΕ-ΠΚ και 
ύστερα από πρόταση των Διευθυντών των Εργαστηρίων 
ή μελών του Διοικητικού Συμβουλίου καταρτίζεται μη¬ 
τρώο ερευνητών του Εργαστηρίου ΚΕΜΕ-ΠΚ, το οποίο 
ισχύει για τρία έτη και αφορά τους ερευνητές που είναι 
ενεργοί στο Εργαστήριο ΚΕΜΕ-ΠΚ. 

2. Με τη λήξη της τριετίας το μητρώο ανανεώνεται με 
την ίδια διαδικασία. 

3. Στο Μητρώο Ενεργών Ερευνητών συμπεριλαμβά- 
νονται ενεργά μέλη ΔΕΠ όλων των βαθμιδών, καθώς και 
αφυπηρετήσαντα μέλη ΔΕΠ του Πανεπιστημίου Κρήτης 
όλων των βαθμιδών εφόσον συνεχίζουν να είναι ενεργοί 
ερευνητές, καθώς και μεταδιδακτορικοί ερευνητές. 

Άρθρο 7 

Ένταξη Εργαστηρίων, Κέντρων 

και Προγραμμάτων στο διεπιστημονικό 

Εργαστήριο ΚΕΜΕ-ΠΚ 

1. Η ένταξη Εργαστηρίου/ Κέντρου/ Μονάδας τους, ή 
Ερευνητικού Προγράμματος στο Διεπιστημονικό Εργα¬ 
στήριο ΚΕΜΕ-ΠΚ γίνεται με απόφαση του Δ.Σ. του Εργα¬ 
στηρίου ΚΕΜΕ-ΠΚ, ύστερα από σχετική αίτηση του/της 
Διευθυντή/Διευθύντριας του προς ένταξη Εργαστηρίου, 
Κέντρου ή Προγράμματος. Η αίτηση συνοδεύεται από 
σχετική απόφαση της Γενικής Συνέλευσης Ειδικής Σύν¬ 
θεσης του αντίστοιχου Τμήματος ή της Σχολής, εφόσον 
πρόκειται για θεσμοθετημένο ή μη- θεσμοθετημένο 
Εργαστήριο ή Κέντρο ή Προγράμματος του Τμήματος 
ή της Σχολής. 

2. Το Δ.Σ. αποφασίζει για την ένταξη ή μη με βάση 
κατάλογο αξιολογικών κριτηρίων που αφορούν: 

α) στο εύρος, στην ποιότητα και στην αποτελεσματι- 
κότητα των ερευνητικών δραστηριοτήτων του Εργαστη- 
ρίου/Κέντρου/Π ρογράμματος, 

β) στα ερευνητικά προγράμματα που έχει υλοποιήσει 
ή υλοποιεί, 

γ) στα ερευνητικά του προϊόντα, 

δ) στο επιστημονικό του δυναμικό και 

ε) στα οικονομικά στοιχεία και στη βιωσιμότητα του. 

3. Στο Διεπιστημονικό Εργαστήριο ΚΕΜΕ-ΠΚ μπορεί, 
επίσης, να εντάσσονται και να υποστηρίζονται απ' αυτό 
Ερευνητικά Προγράμματα που δεν ανήκουν σε κάποιο 
Εργαστήριο. Προς τον σκοπό αυτό, ο/η Επιστημονικά 
Υπεύθυνος των Προγραμμάτων υποβάλλει σχετικό αίτη¬ 
μα στο Διοικητικό Συμβούλιο, το οποίο και αποφασίζει 
για την αποδοχή του ή μη, με βάση δεδηλωμένα, σαφή 

και διαφανή αξιολογικά κριτήρια, όπως αυτά περιγράφο- 
νται στην παράγραφο 2 του παρόντος άρθρου. 

4. Η διαδικασία της ένταξης ακολουθείται και για τη 
διαδικασία απένταξης Εργαστηρίου ή Προγράμματος 
από το εργαστήριο ΚΕΜΕ-ΠΚ, ύστερα από αιτιολογημένη 
απόφαση του Δ.Σ. 

5. Εργαστήρια ή Προγράμματα που εντάσσονται στο 
Διεπιστημονικό Εργαστήριο ΚΕΜΕ-ΠΚ έχουν δικαίωμα 
χρήσης όλων των υπηρεσιών που αυτό προσφέρει, τα 
δε μέλη τους απολαμβάνουν την από τον νόμο κατοχυ¬ 
ρωμένη ακαδημαϊκή και ερευνητική ελευθερία. 

6. Εργαστήρια ή Προγράμματα που εντάσσονται στο 
Διεπιστημονικό Εργαστήριο ΚΕΜΕ-ΠΚ υποχρεούνται να 
αποδέχονται και να εφαρμόζουν τον Κανονισμό Οργά¬ 
νωσης και Λειτουργίας του. 

7. Με απόφαση του Δ.Σ. μπορούν να εντάσσονται στο 
Διεπιστημονικό Εργαστήριο ΚΕΜΕ-ΠΚ και Προγράμματα 
Μεταπτυχιακών Σπουδών που είναι αυτοχρηματοδοτού- 
μενα ή έχουν ως αντικείμενο ειδίκευσης την έρευνα, τα 
οποία δικαιούνται να κάνουν χρήση των υποδομών του 
και των υπηρεσιών του. 

Άρθρο 8 

Περιοδικές Αξιολογήσεις 

1. Αξιολογήσεις επιμέρους δομών του Εργαστηρίου 
ΚΕΜΕ-ΠΚ ή στο σύνολο του ανά διετία, αποτελούν συ¬ 
στατικό στοιχείο της λειτουργίας του και λαμβάνονται 
υπόψη για την ένταξη ή μη Εργαστηρίου, Κέντρου ή Προ¬ 
γράμματος στο διεπιστημονικό εργαστήριο ΚΕΜΕ-ΠΚ 
καθώς και για την ερευνητική πολιτική του Εργαστηρίου 
ΚΕΜΕ-ΠΚ - βάσει του Άρθρου 7, παρ. 2 - και την εν γένει 
πορεία του. 

2. Η αξιολόγηση Εργαστηρίου ή Προγράμματος μπο¬ 
ρεί να γίνει από τριμελή Επιτροπή Επιστημόνων, σχετι¬ 
κών με το αντικείμενο, από Πανεπιστήμια ή/και Ερευνη¬ 
τικά Κέντρα του εσωτερικού ή του εξωτερικού, η οποία 
συγκροτείται με απόφαση του Δ.Σ. του Διεπιστημονικού 
Εργαστηρίου ΚΕΜΕ-ΠΚ. 

3. Η αξιολόγηση του συνολικού έργου του Εργαστη¬ 
ρίου ΚΕΜΕ-ΠΚ γίνεται ανά τριετία από τριμελή Επιτροπή 
Επιστημόνων αναγνωρισμένου κύρους στις Ανθρωπιστι¬ 
κές, Κοινωνικές και Επιστήμες της Αγωγής, εκ των οποίων 
ένας προέρχεται από Ελληνικό Πανεπιστήμιο και δύο 
από Πανεπιστήμια του εξωτερικού, η οποία συγκροτείται 
με απόφαση της Συγκλήτου. 

Άρθρο 9 

Επιστημονική-Συμβουλευτική Επιτροπή 

Μετά από πρόταση του Δ.Σ. του Εργαστηρίου ΚΕΜΕ- 
ΠΚ και σχετική απόφαση της Συγκλήτου, συγκροτείται 
τριμελής Επιστημονική-Συμβουλευτική Επιτροπή, με 
πενταετή θητεία, από Έλληνες και ξένους επιστήμονες 
αναγνωρισμένου κύρους, από Πανεπιστήμια ή Ερευνη¬ 
τικά Κέντρα, έργο της οποίας είναι η επιστημονική - συμ¬ 
βουλευτική υποστήριξη του Εργαστηρίου ΚΕΜΕ-ΠΚ στην 
εκπλήρωση της αποστολής του. 

Άρθρο 10 

Οικονομικοί Πόροι και Διαχείριση 

1. Οι οικονομικοί πόροι του Διεπιστημονικού Εργα¬ 
στηρίου ΚΕΜΕ-ΠΚ προέρχονται από: το ποσοστό των 


παρακρατήσεων των Ερευνητικών του Προγραμμάτων 
που θα του παραχωρηθεί από τον Ειδικό Λογαριασμό 
μετά από απόφαση του αρμοδίου οργάνου του, καθώς 
και των αυτοχρηματοδοτούμενων ΠΜΣ, τη διάθεση των 
εκδόσεων του και εν γένει των προϊόντων του, την παρο¬ 
χή υπηρεσιών προς τρίτους, τη μίσθωση χώρων και την 
ανάπτυξη άλλων δραστηριοτήτων που θα διαχειριστεί 
η Εταιρία Διαχείρισης και Αξιοποίησης της Περιουσίας 
του Πανεπιστημίου Κρήτης, δωρεές ιδιωτών ή οργανι¬ 
σμών και από κάθε άλλη νόμιμη πηγή, από τις πιστώσεις 
που χορηγούνται απάτην Σύγκλητο του Πανεπιστημίου 
Κρήτης. 

2. Η διαχείριση των πόρων αυτών, πέρα αυτών που 
υπάγονται στην αρμοδιότητα της Εταιρίας Διαχείρισης 
και Αξιοποίησης της Περιουσίας του Πανεπιστημίου 
Κρήτης, γίνεται από τον Ειδικό Λογαριασμό του Πανε¬ 
πιστημίου Κρήτης. 

3. Με τεκμηριωμένες αποφάσεις του Δ.Σ. τα έσοδα του 
Εργαστηρίου ΚΕΜΕ-ΠΚ διατίθενται στην έρευνα και στην 
κάλυψη λειτουργικών αναγκών του. 

Άρθρο 11 
Χώροι - Στέγαση 

Ι.Το Κτίριο του Διεπιστημονικού Εργαστηρίου ΚΕΜΕ- 
ΠΚ, η κατασκευή του οποίου εντάχθηκε στο Περιφερει¬ 
ακό Επιχειρησιακό Πρόγραμμα της Περιφέρειας Κρήτης 
και χρηματοδοτήθηκε στο πλαίσιο του Γ ΚΠΣ και του 
ΕΣΠΑ, αποτελεί τους χώρους στέγασης των δομών και 
υπηρεσιών του Εργαστηρίου ΚΕΜΕ-ΠΚ. 

2. Στους χώρους του Εργαστηρίου ΚΕΜΕ-ΠΚ στεγάζο¬ 
νται τα ενταγμένα σε αυτό Εργαστήρια ή Προγράμματα. 

3. Ένα Εργαστήριο το οποίο έχει ενταχθεί θεσμικά στο 
Διεπιστημονικό Εργαστήριο ΚΕΜΕ-ΠΚ μπορεί να μη στε¬ 
γάζεται στους χώρους του. 

4. Οι χώροι χρησιμοποιούνται για αμιγώς ερευνητικούς 
και όχι διδακτικούς σκοπούς, με εξαίρεση τη διδασκαλία 
των ΠΜΣ που έχουν ενταχθεί στο Εργαστήριο ΚΕΜΕ-ΠΚ. 

5. Η κατανομή των Χώρων στα Εργαστήρια, στα Προ¬ 
γράμματα, σε μεμονωμένους ερευνητές ή σε επισκέπτες 
γίνεται με αιτιολογημένη απόφαση του Δ.Σ. του Εργα¬ 
στηρίου ΚΕΜΕ-ΠΚ ανάλογα με τις δραστηριότητες και 
τις ανάγκες τους. 

6. Η αφαίρεση ενός χώρου, καθώς και η ανακατανομή 
των χώρων, γίνεται επίσης με αιτιολογημένη απόφαση 
του Δ.Σ. του Εργαστηρίου ΚΕΜΕ-ΠΚ. 

Άρθρο 12 
Σφραγίδα - Τίτλος 

Ο τίτλος του Εργαστηρίου είναι: Διεπιστημονικό Ερ¬ 
γαστήριο ΚΕΝΤΡΟ ΕΡΕΥΝΩΝ ΚΑΙ ΜΕΛΕΤΩΝ του Πανε¬ 
πιστημίου Κρήτης για τις Ανθρωπιστικές, τις Κοινωνικές 
και τις Επιστήμες της Αγωγής (ΚΕΜΕ-ΠΚ). 

Το Εργαστήριο ΚΕΜΕ-ΠΚ χρησιμοποιεί για την αλλη¬ 
λογραφία του σφραγίδα στρογγυλή με τα παρακάτω 
στοιχεία: (α) Στο κέντρο: το λογότυπο του Πανεπιστη¬ 
μίου Κρήτης, (β) Σε εξωτερικό κύκλο: ΚΕΝΤΡΟ ΕΡΕΥ¬ 
ΝΩΝ ΚΑΙ ΜΕΛΕΤΩΝ του ΠΑΝΕΠΙΣΤΗΜΙΟΥ ΚΡΗΤΗΣ 
(ΚΕΜΕ-ΠΚ). 

Ανάλογη σφραγίδα με τα στοιχεία στην αγγλική 
γλώσσα (υηίνθΓείΐγ οί Ογθϊθ Ηθ5θ3Γςή Οθπϊθγ Τογ ΐήθ 

Ηυιτΐ3ηίΐίθ5, Ηίθ 5οαθΙ 3ηά ΕάυεΒΐίοη $ςίθηςθ5, ΙΚΚ(Ι) 
χρησιμοποιεί η εν λόγω ακαδημαϊκή μονάδα για την ξε¬ 
νόγλωσση αλληλογραφία και τα έγγραφα της. 

Στους χώρους όπου είναι εγκατεστημένο και ασκεί τις 
δραστηριότητες του το Εργαστήριο υπάρχουν πινακίδες, 
σης οποίες αναγράφεται ο ακριβής τίτλος του Διεπιστη¬ 
μονικού Εργαστηρίου και ο τίτλος και το ονοματεπώνυ¬ 
μο του Διευθυντή του. Επίσης, η ίδια ως άνω επωνυμία 
αναγράφεται σε κάθε έντυπο του Εργαστηρίου ΚΕΜΕ-ΠΚ. 

Άρθρο 13 

Μεταβατικές Διατάξεις 

Μέχρι τη δημοσίευση του παρόντος στο φύλλο της 
Εφημερίδας της Κυβερνήσεως (Φ.Ε.Κ.) ισχύει το προη¬ 
γούμενο Φ.Ε.Κ. 2040/τ.Β'/18.09.2015. 


Άρθρο14 
Έναρξη Ισχύος 

1. Η ισχύς της παρούσης αρχίζει από τη δημοσίευσή 
της στην Εφημερίδα της Κυβερνήσεως. 

2. Για κάθε θέμα που προκύπτει και δεν ρυθμίζεται 
από τον παρόντα Κανονισμό, αρμόδια όργανα να απο¬ 
φασίζουν είναι το Δ.Σ. του Εργαστηρίου ΚΕΜΕ-ΠΚ και η 
Σύγκλητος Ειδικής Σύνθεσης.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, Τετάρτη 26 Ιουλίου 2017 
Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























